মোহাম্মদ কায়সার হামিদ (জন্ম: ১ ডিসেম্বর ১৯৬৪; কায়সার হামিদ নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। হামিদ তার খেলোয়াড়ি জীবনের পুরো সময় ঢাকা মোহামেডান এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলেছেন।  বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন এবং ঢাকা মোহামেডানের হয়ে তার পুরো খেলোয়াড়ি জীবন অতিবাহিত করার পর তিনি অবসর গ্রহণ করেছিলেন।  ১৯৮৫ সালে, হামিদ বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ১৯ ম্যাচে ১টি গোল করেছিলেন। ব্যক্তিগতভাবে, হামিদ বেশ কিছু পুরস্কার জয়লাভ করেছেন, যার মধ্যে ২০০৩ সালে জাতীয় ক্রীড়া পুরস্কার জয় অন্যতম।  প্রারম্ভিক জীবন মোহাম্মদ কায়সার হামিদ ১৯৬৪ সালের ১লা ডিসেম্বর তারিখে বাংলাদেশের সিলেটে জন্মগ্রহণ করেছেন। তার বাবার নাম এম এ হামিদ, যিনি একজন সেনা কর্মকর্তা ছিলেন এবং তার মাতার নাম রাণী হামিদ, যিনি একজন দাবা খেলোয়াড় ছিলেন।  আন্তর্জাতিক ফুটবল ১৯৮৫ সালের ২রা এপ্রিল তারিখে, মাত্র ২১ বছর ৪ মাস ২ দিন বয়সে, হামিদ ইন্দোনেশিয়ার বিরুদ্ধে ১৯৮৬ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন; ম্যাচে তিনি একজন কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। জাতীয় দলের হয়ে অভিষেক ম্যাচেই তিনি বাংলাদেশের জার্সি গায়ে প্রথম গোলটি করেছিলেন; ইন্দোনেশিয়ার বিরুদ্ধে ম্যাচে বাংলাদেশের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন।  ১৯৯৩ সালের ৭ই মে তারিখে হামিদ ২৪ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। সংযুক্ত আরব আমিরাতের দুবাইয়ের আল মাকতুম স্টেডিয়ামে অনুষ্ঠিত শ্রীলঙ্কার বিরুদ্ধে বাংলাদেশ ৩–০ গোলের ব্যবধানে জয়লাভ করেছিল, ম্যাচটিতে তিনি বাংলাদেশের হয়ে প্রথম গোলটি করেছিলেন। আন্তর্জাতিক ফুটবলে, তার ৩ বছরের খেলোয়াড়ি জীবনে তিনি সর্বমোট ১৯ ম্যাচে ১টি গোল করেছিলেন।  ব্যক্তিগত জীবন ১৯৯৩ সালে, হামিদ বিবাহ বন্ধনে আবদ্ধ হয়েছেন। তার কারিনা কায়সার (১৯৯৩ সালে জন্মগ্রহণ) নামে একটি কন্যাসন্তান এবং মুস্তফা শহির হামিদ (১৯৯৭ সালে জন্মগ্রহণ) ও মোহাম্মদ সাদাত হামিদ (২০০০ সালে জন্মগ্রহণ) নামে দুইটি পুত্রসন্তান রয়েছে।  অর্জন  জাতীয় ক্রীড়া পুরস্কার: ২০০৩  টেলিভিশন রিপোর্টার্স অ্যাসোসিয়েশন অব বাংলাদেশ পুরস্কার বিশেষ সম্মাননা: ২০১৮  তথ্যসূত্র  বহিঃসংযোগ    বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:সিলেটের ব্যক্তি বিষয়শ্রেণী:জাতীয় ক্রীড়া পুরস্কার বিজয়ী বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:১৯৯০ এশিয়ান গেমসের ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:১৯৮৬ এশিয়ান গেমসের ফুটবলার বিষয়শ্রেণী:রহমতগঞ্জ এমএফএস-এর ফুটবলার বিষয়শ্রেণী:বিজেএমসি দলের ফুটবলার বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী প্রবাসী পুরুষ ফুটবলার বিষয়শ্রেণী:ভারতে বাংলাদেশী প্রবাসী ক্রীড়াবিদ বিষয়শ্রেণী:ভারতে প্রবাসী ফুটবলার বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:দক্ষিণ এশীয় গেমসে রৌপ্যপদক বিজয়ী বাংলাদেশী বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:ফুটবল ফুলব্যাক বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী বিষয়শ্রেণী:এশিয়ান গেমসে বাংলাদেশের ফুটবলার